Kopja Informali ta' Sentenza Seduta tas-16 ta' Dicembru, 2014 Citazzjoni Numru. Korporazzjoni ta' Xoghol u Taħriġ Rat ir-Rikors Ġuramentat tas-soċjetà attriċi, li ġie kkonfermat bil- ġurament minn Adriano traci għan-nom u in rappreżentanza tal- istess soċjetà attriċi, u għar-raġunijiet imfissra talbet li din il-Qorti: Qrati tal-Gustizzja Kopja Informali ta' Sentenza (i) Taqta' u tiddeċiedi l-kawża bid-dispensa tas-smigħ tal- kawża ai termini tal-Artikolu 167 tal-Kodiċi ta' Organizzazzjoni u Proċedura Ċivili (Kap. 12 tal-Liġijiet ta' Malta) u (ii) Tikkundanna lill-Korporazzjoni intimata tħallas lis-soċjetà rikorrenti l-ammont ta' €19,922.44 rappreżentanti l-bilanċ minn somma akbar (€26,085.58) għas-servizzi reżi mis-soċjetà rikorrenti fl-interess u fuq struzzjonijiet tal-istess intimata, bl- imgħax legali mid-data tan-notifika tal-ittra uffiċjali u ċjoѐ mit- 23 ta' Frar 2014 sal-ġurnata tal-effettiv pagament u bl-ispejjeż, inklużi dawk tal-ittri uffiċjali tat-30 ta' Lulju 2014 u tat-8 t'Ottubru 2014. Semgħet lil Adriano traci, direttur tas-soċjetà attriċi, li xehed bil- ġurament u kkonferma l-fatt li l-ammont totali dovut kien ta' €26,085.58 u li minnhom il-Korporazzjoni konvenuta ħallset biss is- somma ta' €6,163.14. Dan ix-xhud ikkonferma wkoll li l-bilanċ ta' €19,922.44 għadu dovut mill-Korporazzjoni konvenuta. Runza kkonferma li s-soċjetà attriċi kienet ingħatat l-inkarigu biex tipprovdi s-servizzi mertu ta' din il-kawża mill-uffiċċju taċ-Chairman tal-Korporazzjoni konvenuta. Ix-xhud żied jgħid li s-servizzi li ġew ipprovduti mis-soċjetà attriċi kienu relatati mal-Job Fair li kienet ittellgħet mill-Korporazzjoni konvenuta fil-lukanda Phoenicia. Rat illi l-Korporazzjoni konvenuta ġiet debitament notifikata bir- Rikors Ġuramentat u bl-Avviż tas-Smigħ. Qrati tal-Gustizzja Kopja Informali ta' Sentenza Rat illi fis-seduta tal-5 ta' Diċembru, 2014 Dr. Peter Vassallo Gat għall- istess Korporazzjoni konvenuta ppreżenta nota ta' ammissjoni Eżaminat l-atti tar-Rikors Ġuramentat. Billi mill-provi mhux kontradetti, fir-Rikors Ġuramentat jirriżultaw mistħoqqa. Il-Qorti għalhekk, filwaqt li qed tiddeċiedi din il-kawża bid-dispensa tas-smigħ ai termini tal-Artikolu 167 et sequitur tal-Kodiċi ta' Organizzazzjoni u Proċedura Ċivili (Kap. 12 tal-Liġijiet ta' Malta), tilqa' t-tieni talba attriċi u tikkundanna lill-Korporazzjoni konvenuta tħallas lis-soċjetà attriċi is-somma ta' dsatax -il elf, disgħa mija u tnejn u għoxrin euro u 44 ċenteżmu (€19,922.44), bl-imgħaxijiet relattivi skont il-liġi millum sad-data tal-pagament effettiv. Bl-ispejjeż kontra l-Korporazzjoni konvenuta. Qrati tal-Gustizzja Kopja Informali ta' Sentenza Imħallef Reġistratur Qrati tal-Gustizzja